Poštovani roditelji, dragi učenici!

Uskoro počinje nova nastavna godina, opet jedna posebna ,neuobičajena i po svemu zahtjevna godina. Nastava za sve učenike počinje u **ponedjeljak 7. rujna 2020.**

U skladu s epidemiološkom situacijom , a u cilju osiguravanja što sigurnijih uvjeta za rad, rad u OŠ Draganići bit će organiziran na sljedeći način:

**1**. Škola ostaje raditi u jednoj smjeni.

**2**. U skladu s raspoloživim prostorom razredni odjeli bit će smješteni u stalnim učionicama koje neće napuštati osim u izuzetnim situacijama (nastava TZK-a, Informatike).Raspored je sljedeći:

 1. razred – 2. dolje lijevo

 2. razred – 2. gore lijevo

 3. razred – dosadašnja učionica

 4. razred – 1. dolje lijevo

 5. razred – učionica lijevo od ureda stručne službe

 6. razred – učionica desno od ureda stručne službe

 7.a razred – 1. gore desno ( ružičasta )

 7. b razred – 2. gore desno ( žuta)

 8. razred – učionica između 3. i 6. razreda na katu

**3**. Ispred stalne učionice učenici se preobuvaju , a cipele u kojima su došli spremaju u plastičnu

 vrećicu.

**4.** Učenici razredne nastave (1.- 4.r.) koriste **ulaz kod sportske dvorane**.

**5.** Učenici predmetne nastave koriste **glavni ulaz.**

**6.** Ulazak u školu bit će organiziran u različito vrijeme prema sljedećem rasporedu:

 - **7,40** – 4. i 8. razred

 - **7,50** – 3. i 7.a razred

 - **8,00** – 1. i 5. razred

 - **8,10** – 2. i 6. razred

 - **8,20** – 7.b razred

Učenike na ulazu čeka razrednica ili učitelj kojega po rasporedu imaju 1. sat. S njime organizirano ulaze u školu.

**7**. Raspored sati bit će organiziran po načelu blok satova.

**8** Za početak i kraj sata neće se zvoniti.

**9**. Ovisno o početku nastave različito će biti vrijeme velikog odmora :

 - za 4. i 8. razred u vremenu od 9,25 do 9,40

 - za 3. i 7.a razred u vremenu od 9,35 do 9,50

 - za 1. i 5. razred u vremenu od 9,45 do 10,00

 - za 2. i 6. razred u vremenu od 9,55 do 10,10 i

 - za 7.b razred u vremenu od 10,05 do 10,20

**10.** Školska prehrana odvijat će se u stalnim učionicama, a dežura onaj učitelj koji je bio na nastavi

 prethodni sat.

**11.** Prijevoz učenika putnika najvjerojatnije će biti organiziran po istom principu kao i prošle godine samo uz pridržavanje epidemioloških preporuka tj. **obavezno je nošenje maski za sve putnike**. Ukoliko bude kakvih promjena, obavijest će biti na web stranici škole.

**POSEBNA NAPOMENA :**

1. Svi učenici dužni su ujutro prije dolaska u školu izmjeriti tjelesnu temperaturu i dobivenu vrijednost upisati u posebnu bilježnicu. Kontrolu će vršiti razrednici, odnosno učitelji koji su 1. sat u rasporedu.

2. U slučaju povišene temperature, respiratornih smetnji kao što je kašalj, otežano disanje i sl. , učenici ne dolaze u školu.U tom slučaju treba obavijestiti svojeg liječnika i Školu.

3. Isto tako ,u slučaju sumnje na COVID 19 ili mjere samoizolacije također ne smiju doći u školu, već će nastavu pratiti on line.

4. Mole se roditelji da u istim slučajevima ( bolesti ili sumnje na zarazu ili samoizolacije ) ne dolaze bilo u otvoreni bilo zatvoreni prostor škole.

5. **Pridržavanje epidemioloških preporuka nije dovoljno samo za vrijeme boravka u školi ukoliko ih se ne budemo pridržavali u slobodno vrijeme u svom privatnom životu. Stoga apeliram na sve da se odgovorno ponašaju jer jedino tako čuvamo vlastito i tuđe zdravlje.**

 RAVNATELJICA

 Marica Jurčić